C 288/10
MT
Il-Ġurnal Uffiċjali tal-Unjoni Ewropea
17.8.2023
Din l-emenda għall-piż tal-prodott ġiet deċiża sabiex jiġi speċifikat li l-ġobnijiet li jiżnu aktar minn 1 kg biss jistgħu jitqiegħdu fis-suq f’porzjonijiet.
L-għan ta’ din l-emenda huwa li tiżgura standard għoli ta’ preżentazzjoni tal-prodott.
Il-ġobnijiet iż-żgħar ma humiex adattati biex jinqasmu f’ifilsa.
Il-qsim tal-ġobon ta’ 0,5 kg f’żewġ porzjonijiet ta’ 250 g, pereżempju, ikun ifisser żewġ ġobniet f’forma ta’ nofs qamar aktar milli feles wieħed.
L-intenzjoni tal-assoċjazzjoni tal-protezzjoni hija li l-“Pecorino Crotonese” għandu jkompli jinbiegħ sħiħ u/jew f’porzjonijiet, bħala l-uniċi formati possibbli permessi fil-preżentazzjoni tal-ġobon lill-konsumaturi.
Il-qsim tal-ġobon f’porzjonijiet iħaffef ukoll il-proċess tal-maturazzjoni, bir-riżultat li l-pecorino żgħir frisk malajr jieħu l-proprjetajiet ta’ ġobon kważi semiiebes.
Il-ġobnijiet iż-żgħar jinxfu malajr u jitilfu l-karatteristiċi organolettiċi tagħhom sakemm ma jiġux ittrattati.
Din l-emenda tikkonċerna l-Artikolu 9 tal-Ispeċifikazzjoni tal-Prodott (dettalji speċifiċi tal-logo) u l-punt 3.6 (sic) tadDokument Uniku.
Il-formulazzjoni attwali tal-Artikolu 9 (tal-Ispeċifikazzjoni tal-Prodott) u l-punt 3.6 (sic) tad-Dokument Uniku: “Il-logo tal-prodott huwa magħmul minn żewġ partijiet, fuq ix-xellug hemm il-parti grafika tal-logo u fuq il-lemin hemm il-kliem tal-logo.
Il-logo jrid jiġi mmarkat bin-nar jew b’timbri li jaqtgħu fuq il-forom tal-ġobon u l-kliem jiġi stampat fuq il-qoxra tal-ġenb.”
Verżjoni ġdida: L-Artikolu 9 tal-Ispeċifikazzjoni tal-Prodott: “Il-logo jikkonsisti mill-ewwel ittra tal-kelma ‘Crotone/Crotonese;, jiġifieri l-ittra “C” imdawra laġenbha - b’marka żgħira miżjuda biex tirrappreżenta għajn - sabiex tiġi tixbah ir-ras ta’ nagħġa, imdawra bil-kliem: ‘PECORINO CROTONESE DOP’.
Dawn l-elementi min-naħa tagħhom huma mdawrin b’ċirku li jixbah il-forma tal-ġobon Pecorino sħiħ.
Iċ-ċirkonferenza hija maqsuma fir-rokna t’isfel tal-lemin minn triangolu li jirrappreżenta porzjon talġobon Pecorino li għadu kif inqata’.
It-tifsira titwassal direttament u immedjatament.
Huwa logo li jirrappreżenta prodott tal-ġobon, b’mod aktar speċifiku ġobon magħmul minn ħalib tan-nagħaġ ta’ kwalità għolja.
Il-kliem ‘PECORINO CROTONOSE DOP’ jerġa’ jidher ġewwa l-logo, imqiegħed fuq żewġ linji, waħda taħt l-oħra, fuq il-lemin tal-‘vinjetta’ jew taħtha.
Il-logo għandu dejjem jintwera kollu kemm hu.
L-użu tal-logo simplifikat, jiġifieri meta l-logo ta’ barra jkun nieqes, huwa permess biss u esklużivament fil-verżjoni tal-‘vinjetta’.
Madankollu, il-maqlub, jiġifieri logo li juri biss il-kliem ‘Pecorino Crotonese’, ma huwiex permess.
Fil-qosor, hemm tliet verżjonijiet awtorizzati tal-logo: orizzontali, vertikali u l-‘vinjetta’.
Il-verżjoni tal-‘vinjetta’ tal-logo trid tiġi mmarkata bin-nar, b’timbri li jaqtgħu fuq il-forom jew b’timbri ta’ linka tajba għall-użu mal-ikel fuq il-Pecorino fuq wieħed mill-uċuh tal-ġobon.
Għandu jintwera l-kodiċi ta’ identifikazzjoni alfanumeriku għall-maħleb tal-ġobon.
Dan jista’ jiġi stampat direttament fuq il-ġobon bl-użu tal-metodi msemmija hawn fuq jew jintwera fuq it-tikketta.
Il-qoxra tal-ġenb tal-ġobon tista’ tiġi mmarkata b’mod fakultattiv.
Huwa permess li l-logo fuq din il-parti tal-ġobon jiġi riprodott bl-użu tal-metodi stabbiliti.”